Լեոնիդ Տրաուբերգ

Լեոնիդ Զախարովիչ Տրաուբերգ (Леонид Захарович Трауберг, ), խորհրդային կինոռեժիսոր, սցենարիստ, մանկավարժ։ ՌՍՖՍՀ արվեստի վաստակավոր գործիչ (1967)։

Կենսագրություն 
Սովորել է Պետրոգրադի Կոմիկական օպերայի ստուդիայում։ 1921 թվականին Գ․ Մ․ Կոզինցևի և Ս․ Ի․ Յուտկևիչի հետ կազմակերպել է դերասանների և ռեժիսորների խումբ՝ էքսցենտրիկ դերասանի ֆաբրիկա անունով։ 1924-1946 թվականներին կինոյում աշխատել է Կոզինցևի հետ։ Նրանց ֆիլմերից են՝ «Օկտյաբրինայի արկածները» (1924 թ.), «Շինել» ըստ Գոգոլի (1926 թ.) և այլն, որոնք առանձնանում են նոր կինոձևերի որոնումներով։ Հաջորդ կինոնկարները՝ «Նոր Բաբելոն» (1929 թ.) և հատկապես «Մենակը» (1931 թ.), եղել են անցում ռեալիստական արվեստին։ Սովետական կինոյի նշանավոր ստեղծագործություններից է «Մաքսիմի պատանեկությունը» (1935 թ.), «Մաքսիմի վերադարձը» (1937 թ.), «Վիբորգյան կողմ» (1939 թ.) եռերգությունը։ Տրաուբերգի այլ կինոնկարներից են՝ «Դերասանուհին» (1943 թ.), «Քայլում էին զինվորները» (1959 թ.), «Ազատ քամի» (1961 թ.)։ Հեղինակ է մի շարք սցենարների։ Դասավանդել է 1922 թվականից։ 1962-1968 թվականներին ղեկավարել է ԽՍՀՄ կինեմատոգրաֆիստների միության ռեժիսորական բարձրագույն դասընթացները։

Պարգևներ 
 ԽՍՀՄ պետական մրցանակ (1941 թ.)
 Լենինի շքանշան
 Աշխատանքային կարմիր դրոշի շքանշան

Ծանոթագրություններ 

Խորհրդային կինոռեժիսորներ
Խորհրդային սցենարիստներ
Խորհրդային մանկավարժներ
Ստալինյան մրցանակի դափնեկիրներ
Աշխատանքային կարմիր դրոշի շքանշանի ասպետներ
Լենինի շքանշանի ասպետներ
Կունցևոյի գերեզմանատանը թաղվածներ
Ժողովուրդների բարեկամության շքանշանի դափնեկիրներ
ՌԽՖՍՀ արվեստի վաստակավոր գործիչներ
ՌԽՖՍՀ ժողովրդական արտիստներ